നവീകരിച്ച വ്യാപാര ഭവന്റെയും ഹാളിന്റേയും ഉദ്ഘാടനം 31ന് തൊടുപുഴ: മര്ച്ചന്റ് അസോസിയേഷന്റെ നവീകരിച്ച വ്യാപാര ഭവന്റെയും എസ്. രവീന്ദ്രനാഥ് മെമ്മോറിയല് ഹാളിന്േറയും ഉദ്ഘാടനം 31ന് രാവിലെ 10ന് മന്ത്രി റോഷി അഗസ്റ്റിന് നിര്വഹിക്കും. അസോസിയേഷന് അംഗങ്ങള്ക്കും കുടുംബാംഗങ്ങള്ക്കുംവേണ്ടി ചാഴികാട്ട് ആശുപത്രിയുമായി ചേര്ന്ന് നടപ്പാക്കുന്ന പ്രത്യേക പ്രിവിലേജ് ഹെല്ത്ത് പാക്കേജ് സ്കീമിന്റെ വിതരണോദ്ഘാടനവും ഇതോടൊപ്പം നടക്കുമെന്ന് പ്രസിഡന്റ് ടി.സി. രാജു തരണിയില് പത്രസമ്മേളനത്തില് പറഞ്ഞു. ഡീന് കുര്യാക്കോസ് എംപി, പി.ജെ. ജോസഫ് എംഎല്എ, മുനിസിപ്പല് ചെയര്മാന് സനീഷ് ജോര്ജ്, വ്യാപാരി വ്യവസായി ഏകോപന സമിതി ജില്ലാ പ്രസിഡന്റ് കെ.എന്. ദിവാകരന്, സെക്രട്ടറി കെ.പി. ഹസന്, ട്രഷറര് സണ്ണി പയ്യന്പിള്ളില് എന്നിവര് പങ്കെടുക്കും. വ്യാപാരികളുടെ അഭിമാന സ്ഥാപനമാണ് തൊടുപുഴയിലെ വ്യാപാരഭവനെന്ന് പ്രസിഡന്റ് പറഞ്ഞു. മുന്കാല വ്യാപാരി നേതാക്കള് ത്യാഗോജ്വലമായ പ്രവര്ത്തനങ്ങള് നടത്തിയാണ് ഇത് പടുത്തുയര്ത്തിയത്. വ്യാപാരഭവനെ ആധുനിക രീതിയില് നവീകരിക്കാന് സാധിച്ചു. അസോസിയേഷന് അംഗങ്ങളുടെ മക്കളില് എസ്എസ്എല്സി, പ്ലസ്ടു പരീക്ഷയില് ഉന്നത വിജയം നേടിയവരെ അനുമോദിച്ച് കാഷ് അവാര്ഡും മെമന്േറായും വിതരണംചെയ്യും. കോവിഡ് ബാധിച്ച് മരിച്ച വ്യാപാരിയുടെ കുടുംബത്തിന് സഹായം വിതരണം ചെയ്യും. പ്രകൃതി ദുരന്തങ്ങളിലും കോവിഡ് പ്രതിസന്ധിയിലും നട്ടം തിരിയുന്ന വ്യാപാര സമൂഹത്തെ സഹായിക്കാന് മുഖ്യമന്ത്രിയുടെ അടിയന്തര ഇടപെടല് വേണമെന്ന് ആവശ്യപ്പെട്ടുള്ള മൊമ്മോറാണ്ടവും ചടങ്ങില് മന്ത്രിക്ക് കൈമാറും. ജില്ലാ സെക്രട്ടറി ആര്. രമേഷ്, അസോസിയേഷന് ജനറല് സെക്രട്ടറി നാസര് സൈര, ട്രഷറര് പി.ജി. രാമചന്ദ്രന്, പി.കെ. രമേഷ്, ചാഴികാട്ട് ആശുപത്രി ചെയര്മാന് ആന്ഡ് എംഡി ഡോ. ജോസഫ് സ്റ്റീഫന്, സിഇഒ ആന്ഡ് എക്സിക്യുട്ടീവ് ഡയറക്ടര് ഡോ. സ്റ്റീഫന് ജോസഫ്, സാലി എസ്. മുഹമ്മദ്, പി. അജീവ്, ടോമി സെബാസ്റ്റ്യന്, ഷരീഫ് സര്ഗം, ബെന്നി ഇല്ലിമൂട്ടില് തുടങ്ങിയവരും പത്രസമ്മേളനത്തില് പങ്കെടുത്തു.